CELEX: 32016D0598
Language: hr
Date: 2016-04-14 00:00:00
Title: Provedbena odluka Komisije (EU) 2016/598 оd 14. travnja 2016. o odobravanju proširenja uporabe ekstrakta lipida dobivenog od antarktičkog krila (Euphausia superba) kao novog sastojka hrane u skladu s Uredbom (EZ) br. 258/97 Europskog parlamenta i Vijeća

19.4.2016   
            
            
               HR
            
            
               Službeni list Europske unije
            
            
               L 103/34
            
         PROVEDBENA ODLUKA KOMISIJE (EU) 2016/598
   оd 14. travnja 2016.
   o odobravanju proširenja uporabe ekstrakta lipida dobivenog od antarktičkog krila (Euphausia superba) kao novog sastojka hrane u skladu s Uredbom (EZ) br. 258/97 Europskog parlamenta i Vijeća
   (Vjerodostojan je samo tekst na engleskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (1), a posebno njezin članak 7.,
   budući da:
   
               (1)
            
            
               Odlukom Komisije 2009/752/EZ (2) odobreno je, u skladu s Uredbom (EZ) 258/97, stavljanje na tržište ekstrakta lipida dobivenog od antarktičkog krila (Euphausia superba) kao novog sastojka hrane za uporabu u određenim prehrambenim proizvodima.
            
         
               (2)
            
            
               Dana 11. prosinca 2009. trgovačko društvo Aker BioMarine Antarctic AS obavijestilo je Komisiju da namjerava staviti na tržište ekstrakt lipida dobiven od antarktičkog krila (Euphausia superba) na temelju mišljenja nadležnog tijela za procjenu hrane u Finskoj o njegovoj znatnoj istovjetnosti s ekstraktom lipida dobivenim od antarktičkog krila (Euphausia superba) koji je odobren Odlukom 2009/752/EZ.
            
         
               (3)
            
            
               Dana 15. rujna 2014. trgovačko društvo Aker BioMarine Antarctic AS podnijelo je zahtjev nadležnim tijelima u Irskoj za proširenje uporabe ekstrakta lipida dobivenog od antarktičkog krila (Euphausia superba) kao novog sastojka hrane.
            
         
               (4)
            
            
               Dana 23. prosinca 2014. nadležno tijelo za procjenu hrane u Irskoj izdalo je izvješće o početnoj procjeni. U tom je izvješću zaključeno da proširenje uporabe ekstrakta lipida dobivenog od antarktičkog krila (Euphausia superba) ispunjuje kriterije za novu hranu iz članka 3. stavka 1. Uredbe (EZ) br. 258/97.
            
         
               (5)
            
            
               Dana 22. siječnja 2015. Komisija je izvješće o početnoj procjeni proslijedila ostalim državama članicama.
            
         
               (6)
            
            
               U propisanom roku od 60 dana iz članka 6. stavka 4. prvog podstavka Uredbe (EZ) br. 258/97 uloženi su obrazloženi prigovori. Stoga je podnositelj zahtjeva izmijenio zahtjev u pogledu predloženih kategorija hrane. Tom izmjenom i dodatnim objašnjenjima koje je dostavio podnositelj zahtjeva otklonjena je zabrinutost država članica i Komisije.
            
         
               (7)
            
            
               Direktivom 2002/46/EZ Europskog parlamenta i Vijeća (3) utvrđeni su zahtjevi o dodacima prehrani. Uporabu ekstrakta lipida dobivenog od antarktičkog krila (Euphausia superba) trebalo bi odobriti ne dovodeći u pitanje zahtjeve tog zakonodavnog akta.
            
         
               (8)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Ekstrakt lipida dobiven od antarktičkog krila (Euphausia superba), kako je naveden u Prilogu I., može se staviti na tržište Unije kao novi sastojak hrane za uporabu utvrđenu u Prilogu II. u najvećoj dopuštenoj količini navedenoj u tom Prilogu, ne dovodeći u pitanje odredbe Direktive 2002/46/EZ.
   Članak 2.
   Oznaka koja se ovom Odlukom odobrava za označivanje prehrambenih proizvoda koji sadržavaju ekstrakt lipida dobiven od antarktičkog krila (Euphausia superba) sljedeća je: „ekstrakt lipida dobiven od raka vrste antarktički kril (Euphausia superba)”.
   Članak 3.
   Ova je odluka upućena trgovačkom društvu Aker BioMarine Antarctic AS, PO Box 496 NO-1327, Lysaker, Norveška.
   
      Sastavljeno u Bruxellesu 14. travnja 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 43, 14.2.1997., str. 1.
   
   
      (2)  Odluka Komisije 2009/752/EZ od 12. listopada 2009. o odobravanju stavljanja na tržište ekstrakta lipida dobivenog od arktičkog krila (Euphausia superba) kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 268, 13.10.2009., str. 33.).
   
      (3)  Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).
   
      PRILOG I.
      
         Specifikacija ekstrakta lipida dobivenog od antarktičkog krila (Euphausia superba)
      
      
         Opis: Ekstrakt lipida dobiva se od antarktičkog krila (Euphausia superba) podvrgavanjem mljevenog antarktičkog krila postupku ekstrakcije etanolom. Bjelančevine i ostaci antarktičkog krila uklanjanju se iz ekstrakta lipida filtracijom. Etanol i ostatak vode uklanjaju se isparivanjem.
      
                  Ispitivanje
               
               
                  Specifikacija
               
            
                  Saponifikacijski broj
               
               
                  Najviše 185 mg KOH/g
               
            
                  Peroksidni broj
               
               
                  Najviše 2 meq O2/kg ulja
               
            
                  Vlaga i hlapljive tvari
               
               
                  Najviše 0,6 (1)
                  
               
            
                  Fosfolipidi
               
               
                  Najmanje 35 % m/m
               
            
                  Transmasne kiseline
               
               
                  Najviše 1 % m/m
               
            
                  Eikozapentaenska kiselina (EPK)
               
               
                  Najmanje 15 % ukupnih masnih kiselina
               
            
                  Dokosaheksaenska kiselina (DHK)
               
               
                  Najmanje 7 % ukupnih masnih kiselina
               
            
         (1)  Izraženo kao aktivnost vode pri 25 °C.
   
   
      PRILOG II.
      
         Odobrena uporaba ekstrakta lipida dobivenog od antarktičkog krila (Euphausia superba)
      
      
                  Kategorija hrane
               
               
                  Najveća dopuštena količina
               
            
                  Dodaci prehrani u smislu Direktive 2002/46/EZ.
               
               
                  3 g na dan za opću populaciju
                  450 mg na dan za trudnice i dojilje
               
            
                  Napomena: Za sve prehrambene proizvode koji sadržavaju ulje bogato DHK-om i EPK-om dobiveno od antarktičkog krila trebala bi se dokazati oksidacijska stabilnost na temelju odgovarajuće metodologije ispitivanja priznate na nacionalnoj/međunarodnoj razini (npr. AOAC).